Foto: FAH

NEPOZNATI počinitelji provalili su sinoć u sjedište MUP-a u Heinzelovoj ulici, potvrđeno je Indexu iz Policijske uprave zagrebačke.



Neslužbeno se doznaje kako je provaljeno u prostorije službe organiziranog kirminala iz kojih su navodno ukradene veće količine zlata i novca - čak 280.000 eura i dvije kile zlata.

U policiji tek kratko kažu da je kriminalističko istraživanje u tijeku. Istragu oko pljačke preuzeo je DORH.

U međuvremenu je reagirao i Nacionalni sindikat policije, koji je zatražio odgovornost i smjenu Ravnatelja policije te načelnika PU Zagrebačke.

> Sindikat policije zbog pljačke traži smjenu Ravnatelja: "Narušeni ugled i čast MUP-a"

Tekst se nastavlja ispod oglasa

> Bivši ravnatelj policije Grbić za Index: Postaje su pune novca i oružja, a bez ikakve kontrole

Iz MUP-a su se u 17.30 sati o svemu očitovali kratkim priopćenjem.

"Tijekom noći 3./4. travnja jedan ili više nepoznatih počinitelja provalili su u službene prostorije PU zagrebačke, Heinzelova 98.

U tijeku je očevid kojim rukovodi Županijsko državno odvjetništvo u Zagrebu, a kriminalističko istraživanje provodi Ravnateljstvo policije u suradnji s nadležnim državnim odvjetništvom", stoji u priopćenju koje potpisuju Odnosi s javnošću Ravnateljstva policije.